Markmið þess að afla upplýsts samþykkis ( informed consent ) frá þátttakendum í vísindarannsókn á heilbrigðissviði er að tryggja og vernda réttindi og hagsmuni þeirra : Virðingu fyrir mannhelgi - að fólk sé ekki viðfangsefni vísindarannsókna á heilbrigðissviði að óþörfu og njóti tilhlýðilegrar virðingar ; Umhyggju fyrir heilsu - að óþægindi eða áhætta vegna þátttöku í rannsókn sé ávallt innan eðlilegra marka og að markmiðið sé að leita leiða til að greina eða lækna sjúkdóma , skilja eðli þeirra eða bæta líðan ; Virðingu fyrir sjálfsákvörðunarrétti einstaklings um þátttöku í rannsókn eða ekki . Að virtur er óskoraður umráðaréttur viðkomandi einstaklings yfir heilsufarsupplýsingum og lífsýnum sem persónu hans varðar . Þátttakandi skal fyrirfram og formlega samþykkja þátttöku í vísindarannsókn á heilbrigðissviði . Samþykkið skal vera skriflegt og veitt af fúsum og frjálsum vilja eftir að þátttakandi hefur fengið fullnægjandi upplýsingar um rannsókn , áhættu sem henni kann að fylgja , hugsanlegan ávinning og í hverju þátttakan er fólgin . Þátttakanda skal gerð grein fyrir því að hann geti hafnað þátttöku í vísindarannsókn og hætt þátttöku hvenær sem er , án skýringa , eftir að hún er hafin . Víðtækt samþykki fyrir varðveislu gagna til notkunar í síðari rannsóknum . Þátttakendur sem gefið hafa víðtækt samþykki skulu hafa aðgang að upplýsingum um að hvaða rannsóknum er unnið á vegum viðkomandi ábyrgðarmanns , stofnunar eða fyrirtækis . Ábyrgðarmaður rannsóknar , sem leggur lífsýni inn í lífsýnasafn eða aðrar heilbrigðisupplýsingar inn í safn heilbrigðisupplýsinga , semur við safnstjórn um hvernig aðgangi að gögnum til vísindarannsókna verði háttað . Þátttakendur geta krafist þess að lífsýnum og heilbrigðisupplýsingum um sig sé eytt . Sé sjálfráða einstaklingur bersýnilega ófær um að tileinka sér upplýsingar um vísindarannsókn vegna líkamlegra eða andlegra orsaka fer um samþykki skv. eftirfarandi : Skilyrði fyrir þátttöku þeirra sem ekki eru hæfir til að veita samþykki . Rannsókn á mönnum , með þátttöku þeirra sem eru ekki hæfir til að veita samþykki , er einungis heimil ef öll eftirfarandi skilyrði eru uppfyllt : ástæða sé til að ætla að niðurstöður rannsóknarinnar geti orðið til að bæta heilsu þátttakenda , ekki sé kostur á að gera rannsóknina með sambærilegum árangri á þeim sem eru hæfir til að veita samþykki , viðkomandi einstaklingar hafi verið upplýstir um rannsóknina , eftir því sem kostur er , og séu ekki mótfallnir þátttöku , forsjáraðili barns , lögráðamaður , lögræðissvipts manns eða nánasti aðstandandi einstaklings hafi veitt samþykki sem uppfyllir skilyrði laga þessara . Heimila má rannsókn þótt ekki sé ástæða til að ætla að niðurstöður rannsóknar geti bætt heilsu viðkomandi , enda sé markmiðið að auka verulega vísindalega þekkingu á ástandi , sjúkdómi eða fötlun hlutaðeigandi til hagsbóta fyrir þá sem eru í sama aldurshópi , búa við sams konar fötlun eða þjást af sama sjúkdómi . Slíkar rannsóknir skulu uppfylla skilyrði 2 - , 3 - og 4 - liðar hér að ofan og mega einungis fela í sér minni háttar áhættu og álag . Samþykki fyrir rannsóknum í bráðatilvikum . Í bráðatilvikum , þegar sjúklingur getur ekki gefið samþykki og ekki er mögulegt að afla samþykkis nánasta aðstandanda , er rannsókn , sem ekki er hluti af meðferð , einungis heimil ef : áhætta og álag fyrir sjúkling er minni háttar , sjúklingur er ekki mótfallinn því og ekki ástæða til að ætla að hann hefði verið mótfallinn þátttöku ef hann hefði verið hæfur til að veita samþykki , ekki er hægt að ná sambærilegum árangri með rannsókn á einstaklingum sem geta veitt samþykki , rannsókn er tvímælalaust réttlætanleg með tilliti til möguleika á því að niðurstöður hennar geti nýst viðkomandi einstaklingi eða einstaklingum með sama sjúkdóm eða stuðlað að mikilvægum forvörnum , greiningum eða lækningum og rannsókn í bráðatilvikum hefur verið sérstaklega samþykkt af vísindasiðanefnd eða siðanefnd heilbrigðisrannsókna . Veita skal viðkomandi sjúklingi , eða nánasta aðstandanda , upplýsingar um rannsóknina eins fljótt og verða má og leita eftir viðeigandi samþykki til framhalds rannsóknarinnar .